
	Наставна тема
	Стари вијек

	Наставна јединица
	„Еп о Гилгамешу“-структура, композиција, анализа

	Тип часа
	Обрада

	Циљ часа
	· Упознавање ученика са карактеристикама сумерско-вавилонске културе, историјским и идеолошким оквирима; 


	Образовни задаци
	· Утврђивање и проширивање постојећег знања о књижевности старог вијека;
· Упознавање ученика са геополитичким и духовним оквирима старог доба;
· Упознавање ученика са стваралаштвом сумерских народа.


	Функционални задаци
	· Подстицање ученика да своје утиске аргументују примјерима из текста;
· Оспособљавање ученика за тумачење дела из књижевности старог вијека и препознавање типичних особина старих дјела;
· Снажење навике ученика да уочавају естетске чиниоце дјела и да тумаче њихову естетску улогу;
· Развијање способности ученика да уочавају односе и трагају за дубљим смислом дјела.

	Васпитни задаци
	· Буђење интересовања за дјела старе књижевности;
· Јачање литерарног сензибилитета код ученика.
· Мотивисање ученика да, на основу тумачења донесу закључке о значају образовања, живљења у складу са одређеним моралним принципима и делотворној моћи књига.

	Кључни појмови
	Сумери, Вавилонска кула, писање по глиненим плочама…

	Облици рада
	Фронтални и индивидуални

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.

	Литература и додатни материјал за ученике
	· сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.


ТОК ЧАСА 
	Уводни дио часа
(7 минута)


	· Понављање претходне лекције и појмова у вези са старом епохом. Затим започети причу о пријатељству, постављати питања о томе шта човјеку значе пријатељи и како се стичу пријатељи? Да ли је пријатељство другачије у мушком свијету, свијету јунаштва и неких давнашњих мотива о вредновању човјека и људске природе?

	Главни дио часа
(35 минута)


	Час почети најавом нове тематске цјелине, дјелом „Еп о Гилгамешу“ и приказом лика краља, мотивом владарске моћи и његовог опхођења према људима. Дјело ке по обиму највеће и највредније у сумерско-вавилонској књижевности. Настаоло је 1700. године п.н.е. и преведено на хуритски и хетитски језик. Својим садржајем може да се подијели на сљедеће дијелове: Гилгамешово пријатељство са Енкидуом, њихова борба са Хумбабом и небеским биком, Енкидуова смрт, Утнапиштимова прича о великом потопу и Гилгамешов пут у подземни свијет. 

Приближити начин упознавања Гилгамеша са Енкидуом, стварање и наредбу богиње Иштар да богиња Аруру створи Енкидуа од пљувачке, борба са биком и одмјеравање снаге, која доводи до снажног пријатељства, развијање љубави и јаких емоција једног императора, владара, који никада у животу није осјетио најважнија људска осјећања: љубав, срећу, тугу, жалост, радост… 

Увести емоционалан став главног јунака у односу према косматој појави, објаснити на који начин човјек доживљава снажне емоције и спознаје највеће животне вриједности. 

Објаснити на који начин Гилгамеш јадикује над мртвим Енкидуом, те прве еуфемистичне ријечи настале у првим дјелима, које књижевност познаје. Дакле, смрт није смрт, већ: „Тихо су се дизале груди и опет спуштале. Тихо је истицао из уста дах његове душе.“

Поред ових мотива, интересантни су и мотиви сна, који су у дјелу дати као предсказање, мотиви прорицања (претсказања), мотиви о дјеловању богова и њиховој улози у поимању бесмртности и осјећању, које обузима Гилгамеша након спознаје губитка, да је човјек усамљен и безвриједан када изгуби драга бића. Тај дио бесмртности је неважан и Гилгамеш пред смрћу пушта онај дио људског у себи, да га надвлада. 

· Тумачење дјела завршити неким градационим примјером и библијским елементима, који се јављају и прије појаве хришћанства и светих дјела (мотив оплакивања, стереотипни дијелови, број шест, стварање свијета, легенда о потопу…)

	Завршни дио часа
(3 минута)


	У завршном дијелу часа са ученицима се обнавља градиво које је обрађено на часу и утврђује се степен усвојености градива, способност ученика да објасни значење кључних појмова, да повезује нове садржаје са претходним. 

Домаћи задатак: потражити унутрашње монологе у пјесми и објаснити их.


ИЗГЛЕД ТАБЛЕ
	ЕП О ГИЛГАМЕШУ

- еп

-настало 1700. године п.н.е.

-етапе у причању

- стилске фигуре

-унутрашњи монолог

-став према животу

